Predsjednik Bush propustio da Sjedinjene Države učini sigurnijim nakon septembarskih terorističkih napada iz 2001. godine - 2003-11-11
Bivši podpredsjednik Al Gore tvrdi da je te da rat protiv terorizma ustvari koristi kako bi Amerikancima sasjekao slobode koje im prip
Za Patriotski Akt, zakon usvojen nakon napada 11. septembra - gospodin Gore kaže da on predstavlja užasnu grešku. Taj zakon, koji američkoj vladi daje široke ovlasti u isljedjivanju potencijalnih terorističkih djela, vlastima dozvoljava i da kontroliraju šta gradjani čitaju u javnim bibliotekama, kao i da izvode tajne preterese. Ministarstvo pravosudja, medjutim, navodi da Patriotski Akt Sjedinjenim Državama omogućava da kontroliraju tehnologije koje teroristi koriste u komunikaciji. Želim da osporim implicitnu pretpostavku kojom barata Bushova administracija - a to je da mi treba da odustanemo od mnogih naših tradicionalnih sloboda - kako bismo bili zaštićeni od terorista. To, jednostavno, nije tačno, kaže gospodin Gore. Govoreći u Washingtonu prije dva dana, gospodin Gore je kritizirao i način na koji Bushova administracija tretira, u zatvoru u zaljevu Guantanamo na Kubi, pritvorene osumnjičene pripadnike al-Qaide, zarobljene u ratu u Afghanistanu. Želim da kažem da držanje tih zatvorenika u Guantanamu - nanosi veliku štetu slici Amerike u svijetu. Čak su i Engleska i Australija - a ne možete imati bolje i jače saveznike od njih - kritizirale to što se udaljavamo od medjunarodnih zakona i Ženevske Konvencije,kaže Al Gore i dodaje da bi ti pritvorenici morali da dobiju pravo na saslušanje - kako bi se odredio njihov status. Predsjednik Bush kaže da ti pritvorenici nisu ratni zarobljenici i da o njihovim eventualnim pravima po Ženevskoj Konvenciji tektreba da se odluči, s obzirom da ni al-Qaida nije regularna vojska. Da podsjetimo, Al Gore je na predsjedničkim izborima 2000. godine izgubio od Georga Busha. Gospodin Gore je odustao od mogućeg revanša u 2004. godini.